laion/Wikipedia-Exotic huggingface dataset:
ברכיוזאורוס

ברכיוזאורוס (שם מדעי: Brachiosaurus) הוא סוג של דינוזאור צמחוני במשפחת הברכיוזאוריים השייכת לאינפרא-סדרה זאורופודים. פירוש השם הוא "לטאת זרוע" המתייחס לעצם הזרוע הענקית שהתגלתה. שם המין "אלטיתוראקס" פירושו "חזה עמוק". בזמן גילויו הוא נחשב לאחד הדינוזאורים הגדולים ביותר שנתגלו, אך בעשורים האחרונים נתגלו מספר דינוזאורים הגדולים ממנו בהם הזאורופוסידון והארגנטינוזאורוס. הברכיוזאורוס היה ידוע בתקופה מסוימת כדינוזאור הגבוה ביותר. הוא נתגלה בשנת 1903 על ידי דוקטור E. S. Riggss. הברכיוזאורוס שגשג לקראת סוף תקופת היורה בעידן המזוזואיקון. שלדים מאובנים מלאים שלו נמצאו בטנזניה, ונמצאו חלקי שלדים באמריקה הצפונית באורך של 25 מטרים. הג'ירפטיטאן, שממנו נתגלו שלדים די שלמים באפריקה, סווג בהתחלה בתור מין של ברכיוזאורוס, אך כיום הוא מסווג כסוג טקסונומי נפרד. הברכיוזאורוס היה זאורופוד גדול. הפלאונטולוגים מעריכים את גובהו של הברכיוזאורוס כ-13 מטרים (43 רגל), את אורכו כ-26 מטרים (85 רגל) ואת משקלו כ-28 עד 43 טונות (כ-6 פילים אפריקנים בוגרים). הוא התאפיין ברגליים עבות מאוד, המזכירות גזעי עץ וצוואר ארוך מאוד ודק יחסית לגודל גופו. הוא אכל כ-200 קילוגרם ביום. הברכיוזאורוס הופיע בהרבה מאוד סרטי דינוזאורים והוא מהפופולרים שבהם. ישנו אפילו אסטרואיד שקיבל שם זה (9954 Brachiosaurus). הוא הופיע בסדרה ללכת עם דינוזאורים בפרק על "ענקי היורה" לצד עדר דיפלודוקוסים. וכן נראה בהבלדה של Big Al. הברכיוזאורוס מופיע בסרטי פארק היורה החל בסרט הראשון (בו ככל הנראה גופו מבוסס על הג'ירפטיטאן) וכן נראה בסרט השלישי, החמישי, בו פרטי ברכיוזאורוס נראים לחברת ההצלה אך עקב גודלם לא יכלה להציל אותם מהאי הגעשי והם נכחדו כנראה והשישי. הוא מופיע גם בעולם היורה: מחנה הקרטיקון, לרבות פרט המופיע בסוף הסדרה לאחר הבריחה מאחוזת לוקווד. בסרטי הזיכיון הברכיוזאורוס יכול לעמוד על רגליו האחוריות ולאכול מהעצים. גופם של יצורי ה"רונטו" הענקיים ממלחמת הכוכבים 4 מבוסס על הברכיוזאורוס. בסדרה המנגה והאנימה היפנית וואן פיס קיימת דמות בשם קווין אשר יש לה את היכולת להפוך לברכיוזאורוס. ברכיוזאורוס מופיע בסרט Sea Rex 3D ובסדרות הדינוזאורים!, פלאווורלד ודינו דן. בנוסף הוא מופיע גם בכמה משחקי מחשב כמו Jurassic Park: Operation Genesis, פארק היורה 3: בניית פארק, Jurassic World Evolution וJurassic World Evolution 2. דגם של ברכיוזאורוס בפארק הדינוזאורים של סינמה סיטי ראשון לציון מדיה וקבצים בנושא ברכיוזאורוס בוויקישיתוף ברכיוזאורוס, באתר האנציקלופדיה של החיים (באנגלית) ברכיוזאורוס, באתר GBIF (באנגלית) ברכיוזאורוס, באתר אנציקלופדיה בריטניקה (באנגלית) Brachiosaurus במדריך הדינוזאורים The Dino Directory של המוזיאון להיסטוריה של הטבע (לונדון) איור שלד של ברכיוזאורוס מאת סקוט הארטמן ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 33.
הטבח המשטרתי באתיופיה (2006)

הטבח המשטרתי באתיופיה מתייחס להרג 193 מפגינים ב-18 באוקטובר 2006, רובם בבירה אדיס אבבה. המהומות האלימות שבהן נהרגו המפגינים התחוללו בחודשים יוני ונובמבר בעקבות הבחירות של מאי 2005 באתיופיה. ב-18 באוקטובר 2006 מקור עצמאי פרסם שהמשטרה האתיופית ירתה למוות ב-193 מפגינים, רובם באדיס אבבה, במהומות יוני ונובמבר בעקבות הבחירות של 2005. המידע הודלף לפני שהגופים הרשמיים העצמאיים הודיעו לפרלמנט. ההדלפה נעשתה על ידי השופט האתיופי וולדה-מיכאל מאשאשה שגילה שהממשלה הסתירה את האמת מאחורי המוות של המפגינים על ידי המשטרה. גאמאצ'ו מאגארסה, חבר בוועדת החקירה העצמאית, שהשופט וולדה-מיכאל מאשאשה עבד איתו בעבר טען שהשופט הוציא מכל הקשר מטעמים פוליטיים. הדוח הרשמי תיאר שהפרלמנט והממשלה נתנו את אותם הפרטים כמו ועדת החקירה. נאמר שמאתיים בני אדם נהרגו כולל ארבעים בני נוער. שישה שוטרים מצאו את עצמם בין ההרוגים ו- 763 אנשים נפצעו. רישומי המשטרה מעידים שבתחילה נאסרו כ-20,000 מפגינים נגד הממשלה. כיום, חלק ממנהיגי מפלגת האופוזיציה העיקרית, ה-CUD, כלואים לכאורה באשמת הפיכה ובגרימת המהומות. כל סעיפי האישום בוטלו עקב הלחץ של האיחוד האירופאי וגורמים מדיניים נוספים. לאחר משפט קצר שוחררו מנהיגי האופוזיציה. כמה מנבחרי ה-CUD עדיין נרדפים באתיופיה. כתוצאה מהמהומות נעצרו אלפים ונכלאו. עד סוף שנת 2005 שוחררו כ-8,000 מהכלא. כתבה העוסקת בנושא זה
שושלת זאגווה

שושלת זאגווה (מכונה גם "בית משה") היא שושלת קיסרים ששלטו באימפריה האתיופית מ-928 עד-1270 שושלת זו היא היחידה מכל שליטי האימפריה שלא התייחסה לזרעו של מנליק בנם של מלכת שבא ושלמה המלך, ולכן התקשתה לשלוט בחבשים שראו בהם כבלתי חוקיים לכתר. על פי המסורת האתיופית בשנת 858 יהודית מלכת ממלכת ביתא ישראל התקוממה כנגד קיסרות אקסום וכבשה את שטחה, קיסר אקסום דיל נהואד מצא מקלט בשאווה ושם המשיך לשלוט המסורת מספרת שהברית ההדוקה בין האגאו ליהודים התמוטטה ומלכי ביתא ישראל נלחמו כנגדם במחוז לסתה לחימה זו גרמה להגירה של תושבי האגאו צפונה לאזור בוגוס שם הם מצאו מקלט וצאצאיהם נקראים כיום ביליאנים. בשנת 933 המצביא הצבאי מארה תקלה היימנות רצח את הקיסר דיל נהואד והצליח להשיב את השטחים הנוצריים בצפון אתיופיה שנשלטו על ידי היהודים תחת שלטון השושלת שייסד "שושלת זאגווה" שפירושה בשפת האגאו "זא" ("מתוך") ו"אגאווה" ("האגאו"). בגלל שלא היו מצאצאי מנליק ואפילו לא היו שמים אלא כושים לחבשים הנוצרים היה קשה לראותם בתור שליטים ולכן שושלת זו ייחסה את עצמה לצאצאי משה רבנו ואשתו צפורה. ממלכתם של הזאגווה כללה את רמת אריתריאה, תיגראי, וג, לסתה, דמות ובגמדר. הזאגווה כמו קבעו בירה חדשה בלסתה העיירה רוהה כיום לליבלה. ההיסטוריה האתיופית הגנאלוגיה של הזאגווה שושלת זאגווה, באתר אנציקלופדיה בריטניקה (באנגלית)
Up All Night

Up All Night הוא אלבום הבכורה של להקת האינדי רוק, רייזורלייט. הוא יצא לראשונה ביוני 2004. האלבום הגיע למקום השלישי במצעדי האלבומים בבריטניה. רוב האלבום הופק באולפני ספהיר על ידי ג'ון קורנפילד. 18 באוגוסט 2003 - "Rock ‘N’ Roll Lies" 10 בנובמבר 2003 - "Rip It Up" השיר יצא מחדש ב-29 בנובמבר 2004 כסינגל אחרון ממהדורת האלבום הראשונה. 26 בינואר 2004 - "Stumble and Fall" 14 ביוני 2004 - "Golden Touch" 13 בספטמבר 2004 - "Vice" 11 באפריל 2005 - "Somewhere Else" מידע על האלבום Up All Night באתר MusicBrainz מידע על האלבום Up All Night באתר AllMusic האלבום Up All Night באתר Discogs האלבום Up All Night באתר ספוטיפיי
קתרין דה ראמבוייה

קתרין דה ראמבוייה (בצרפתית: Catherine de Vivonne, marquise de Rambouillet; ‏1588 - 2 בדצמבר 1665) הייתה אשת חברה, מארחת החוג הספרותי "אוטל דה ראמבוייה". דה ראמבוייה נולדה ברומא והוטבלה בשם קתרין דה ויוון (Catherine de Vivonne), בתם של ז'אן דה ויוון, שהיה שגריר צרפת למדינת האפיפיור, ושל יוליה סאבלי, שהייתה בת למשפחת אצולה איטלקית. בהיותה בת 12 בלבד נישאה לשארל דאנז'אן, מאוחר יותר מרקיז דה ראמבוייה, שהיה בעל מעמד גבוה בחצרותיהם של אנרי הרביעי ושל לואי השלושה עשר, מלכי צרפת. המרקיזה הצעירה מאסה בתככי חצר המלכות, ואחר לידת בתה יוליה ב-1607, החלה לקיים חוג ספרותי בבית אביה, שהיה בסמוך לארמון הלובר בפריז, ושמאוחר יותר נקרא "הוטל דה ראמבוייה". ב-1618 היא שיפצה את הבית בסגנון איטלקי על מנת שיתאים לקבל את פני אורחיה. דה ראמבוייה התעניינה באמנות, בספרות ובהיסטוריה, ושלטה במספר שפות. היא הזמינה לביתה את מיטב הסופרים והסופרות בצרפת של תקופתה, ואנשים שייצגו את העילית של החברה הצרפתית, ובהם: הקרדינל רישלייה, ז'אק-בנין בוסואה, לואי השני דה בורבון, נסיך דה קונדה, פרנסואה דה לה רושפוקו, ז'אן לואי גז דה בלזאק, פרנסואה דה מאלרב, פייר קורניי, ז'אן שאפלן, מדליין דה סקודרי, מאדאם דה סבינייה, מאדאם דה לה פאייט ואן ז'נבייב דה בורבון-קונדה. המשורר ז'אן שאפלן כתב: "כאן מדברים בחוכמה ובהיגיון, ואין עוד מקום בעולם כולו שבו קיים טעם טוב יותר." לחוג ספרותי זה, שבו השיחה הפכה לאמנות, הייתה השפעה גדולה על השפה והספרות הצרפתית. זה היה הגרעין שממנו צמחה האקדמיה הצרפתית, ושבו התפתחו עקרונות הטעם הטוב בספרות. במחזה "הענוגות הנלעגות" (1659) מלגלג מולייר על מנהגיהן של הנשים שהשתתפו בחוג זה, ובמחזה "הנשים החכמות" הוא כותב: "הנשים של ימינו רוצות לכתוב ולהפוך לסופרות." לאמתו של דבר, הנשים בחוג זה הנעימו את השיחה, בלטו יותר מאשר בכל חוג אחר, והעלו את מעמד האישה בחברה הצרפתית. בשנים 1648-1653 התחוללו בפריז מרידות נגד בית המלוכה הצרפתי, ורבים מחברי החוג של קתרין דה ראמבוייה הושמו במעצר או נמלטו מן העיר. למרות זאת, החוג המשיך להתקיים במתכונת מצומצמת עד מותה ב-1665. מדיה וקבצים בנושא קתרין דה ראמבוייה בוויקישיתוף קתרין דה ראמבוייה, באתר אנציקלופדיה בריטניקה (באנגלית)
קראוס

קראוס (Kraus, Krauss, Krause) הוא שם משפחה שמקורו בגרמנית ומשמעותו "בעל שיער מקורזל". האם התכוונתם ל... אדית קראוס – פסנתרנית ומורה למוזיקה אוטו ב. קראוס – מורה ב"הדסים" וסופר אוטו בנימין קראוס – מחבר הספר "בית חרושת למוות אושוויץ" אליסון קראוס – מוזיקאית וזמרת אמריקאית אמנון קראוס – שחיין ישראלי בעז קראוס – עורך דין ישראלי גרטרוד קראוס – מחלוצות המחול בארץ ישראל ג'רי קראוס – סקאוט ומנהל קבוצות כדורסל יהודי-אמריקאי דוד קראוס – מפכ"ל המשטרה התשיעי דיטה קראוס – ניצולת שואה, ציירת ומורה שהייתה הספרנית בבלוק הילדים באוושוויץ וולפגנג קראוס – כדורגלן גרמני יאיר קראוס – עיתונאי ישראלי יוזף מרטין קראוס – מלחין בן התקופה הקלאסית גאורג מלכיאור קראוס – צייר גרמני יעל קראוס – זמרת ישראלית משה קראוס – מנהל המשרד הארצישראלי בבודפשט ולימים העד המרכזי מטעם ההגנה במשפט קסטנר סוניה קראוס – דוגמנית ומגישת טלוויזיה גרמנייה פרנץ קראוס – גרפיקאי ישראלי פרנץ קראוס (פיזיקאי) – פיזיקאי הונגרי-אוסטרי, חתן פרס נובל לפיזיקה צביקה קראוס – קצין חימוש ראשי קלמנס קראוס – מנצח אוסטרי קרל קראוס – סופר ועיתונאי אוסטרי שלמה קראוס – משורר, עורך ומבקר אומנות ומוציא לאור ישראלי שמוליק קראוס – זמר ומלחין ישראלי שרית קראוס – פרופ' למדעי המחשב קראוזה
מאורו סראטה

מאורו מתיאס סראטה (בספרדית: Mauro Matías Zárate; נולד ב-18 במרץ 1987 בהאדו שבמחוז בואנוס איירס בארגנטינה) הוא כדורגלן ארגנטינאי המשחק בקבוצת פלטנסה. סראטה נחשב לאחד החלוצים הצעירים המבטיחים בארגנטינה והיה אחד המצטיינים בשורות ולס סרספילד, אחד ממועדוני הצמרת של ארגנטינה, הוא היה הכובש המצטיין של הליגה הארגנטינאית יחד עם רודריגו פלאסיו במהלך האפרטורה 2006. הוא עבר בקיץ 2007 לאל-סאד הקטרית תמורת סכום של 20 מיליון דולר וחתם איתה על חוזה לשנתיים למרות הצעות מקבוצות צמרת באירופה ביניהן סביליה. סראטה התקשה להשתלב בקבוצה וסבל בין היתר מפציעות קטנות חוזרות. בינואר 2008 השאילה הקבוצה את סראטה לברמינגהאם סיטי מהפרמייר ליג עם אופציה לרכישתו תמורת סכום של 16 מיליון דולר. הוא הצטיין וקיבל מחמאות רבות, יכולתו אף הביאה מספר מועדונים אנגלים לבחון את האפשרות לרכוש את כרטיסו. ב-29 ביוני 2008 צוטט סראטה בכלי תקשורת איטלקים על כך שסיכם בלאציו מהסרייה א' במסגרת עסקה המתפרסת על 3 שנים במהלכן תשלם לאציו לקבוצת אל-סאד 25 מיליון אירו. ב-5 ביולי 2008 אושרה ההעברה גם על ידי המועדון הרומאי. סראטה השתלב היטב בהרכב הקבוצה וכבש בחמשת המחזורים הראשונים שישה שערים, נתון המציב אותו בראש טבלת כובשי השערים. ב-31 באוגוסט 2011 עבר סראטה לאינטר מילאנו בהשאלה לעונה עם אופציה לרכישה בסוף העונה תמורת 15 מיליון יורו. לאחר שהשאלה פגה ותקופה לא חיובית במועדון, סרטה חזר ללאציו. ב-2013 חזר למועדון נעוריו והראשון ולס סארספילד, איתו זכה בסופר קאפ הארגנטינאי (2013). ב-28 ביולי 2014 חתם בקבוצת וסטהאם יונייטד האנגלית מהפרמייר ליג. ב-30 בדצמבר 2014 הושאל לקווינס פארק ריינג'רס עד סוף העונה. ב-21 בינואר 2016 חתם בפיורנטינה האיטלקית לשנתיים וחצי. ב-25 בינואר 2017 חתם בווטפורד לשנתיים וחצי. באוקטובר 2017 הושאל לא-נסר. ב-5 בינואר 2018 הושאל לקבוצת נעוריו ולס סארספילד. ב-6 ביולי 2018 חתם בבוקה ג'וניורס. ב-30 באוגוסט 2021 חתם באמריקה מיניירו הברזילאית. ב-11 בפברואר 2022 חתם בז'ובנטודה. ב-28 במאי 2022 חתם בפלטנסה הברזילאית. סראטה היה שותף לזכייתה של נבחרת ארגנטינה הצעירה במונדיאל הנוער שנערך בקנדה במהלך חודש יולי 2007, הוא כבש את שער הניצחון בגמר בדקה ה-86. בניגוד לציפיות, סראטה לא זומן לסגל הנבחרת האולימפית של ארגנטינה לקראת המשחקים האולימפיים שייערכו בקיץ 2008. הוא ידוע בזכות שליטה מצוינת בכדורגל אם כי מרבה לשחק משחק סוליסטי. אחיו רולנדו משחק גם הוא כחלוץ. ולס סרספילד אליפות ארגנטינה: אפרטורה 2006 הסופר קאפ הארגנטינאי: 2013 בוקה ג'וניורס אליפות ארגנטינה: 2019/2020 הגביע הארגנטינאי: 2019/2020 הסופר קאפ הארגנטינאי: 2018 לאציו הגביע האיטלקי: 2008/2009 הסופר קאפ האיטלקי: 2009 נבחרת ארגנטינה גביע העולם לנוער: 2007 אישיים מלך שערים של הליגה הארגנטינאית: 2006, 2014 מאורו סראטה, ברשת החברתית אקס (טוויטר) מאורו סראטה, באתר Transfermarkt מאורו סראטה, באתר Soccerway מאורו סראטה, באתר BDFutbol מאורו סראטה, באתר WorldFootball.net מאורו סראטה, באתר FootballDatabase.eu דף השחקן באתר הרשמי של לאציו
ההסכם האנגלו-אתיופי (1897)

ההסכם האנגלו-אתיופי של 1897 היה הסכם בין השליח הבריטי סר ראנל רוד לבין מניליק השני קיסר אתיופיה המסדיר את היחסים בין אתיופיה לבין סומלילנד הבריטית. ההסכם נחתם ב-14 במאי 1897, ובתחילתו הצהרה בנוגע לחיזוק היחסים בין שתי הממלכות. ההסכם כולל מספר סעיפים, ביניהם: לאפשר סחר חופשי בין סומלילנד הבריטית לבין אתיופיה. לקבוע את הגבול הסופי בין סומלילנד הבריטית לבין אתיופיה. לפקח על הדרך שבין העיר הרר לבין הנמל הקולוני של זילע. אתיופיה תשלם את מיסיה וחובתיה בתנאי שבריטניה תייבא דרכה. לאפשר לאתיופיה לייבא ציוד צבאי דרך סומלילנד הבריטית. לטפל בבעיית המהדיסטים הסודאנים. ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
אגם וולטה

אגם וולטה (באנגלית: Lake Volta) הוא מאגר המים המלאכותי הגדול בעולם מבחינת שטח פניו (surface area). המאגר נמצא בגאנה ואוצר את מימי נהר הוולטה הסכור על ידי סכר אקוסומבו שנבנה ב-1965. שטחו של אגם וולטה 8,502 קמ"ר ומתנקזים אליו מים מאגן ניקוז של 385,180 קמ"ר. עומקו הממוצע 18.8 מטר, אורך חופיו 4,800 ק"מ ונפח מימיו 148 קמ"ק. עם היווצרות אגם וולטה היה צורך לשכן מחדש 78,000 תושבים ו-200,000 חיות משק השייכות להם. מדיה וקבצים בנושא אגם וולטה בוויקישיתוף אגם וולטה אגם וולטה, באתר אנציקלופדיה בריטניקה (באנגלית) ערך זה הוא קצרמר בנושא ימות ואגמים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
ארתחששתא

אַרְתַּחְשַׁשְׂתָּא (ביוונית: Ἀρταξέρξης, ארתקסרקסס) היה שמם של כמה ממלכי פרס מהשושלת האחמנית. האם התכוונתם ל... ארתחששתא הראשון (465—424 לפנה"ס) ארתחששתא השני (מְנֵמוֹן) (404—358 לפנה"ס) ארתחששתא השלישי (אוֹכוֹס) (358—338 לפנה"ס) ארתחששתא הרביעי (אַרסֶס) (338—336 לפנה"ס)
ארנולד רוזה

ארנולד יוזף רוזה (Arnold Josef Rosé; ‏24 באוקטובר 1863 - 25 באוגוסט 1946) כנר יהודי-אוסטרי יליד רומניה. רוזה היה הכנר הראשי של הפילהרמונית של וינה במשך כיובל שנים ועבד עם יוהנס ברהמס. רוזה היה ידוע בעיקר בתחום העבודה שלו כנגן הראשי בתזמורת, ופחות ככנר סוליסט והנהיג את רביעיית המיתרים רוזה במשך 23 שנים. נולד כארנולד יוזף רוזנבלום ביאשי ומשפחתו עברה בעודו ילד מרומניה לווינה, לאחר שהוא ואחיו גילו כישרון מוזיקלי. רוזה למד באקדמיה למוזיקה של וינה אצל הכנר קרל הייזלר. רוזה היה גיסו של גוסטב מאהלר. בתו של רוזה, אלמה רוזה הייתה עצמה כנרת ידועה אשר מתה במחנה הריכוז אושוויץ-בירקנאו, שם שימשה מנצחת תזמורת הנשים של המחנה. גם בנו של רוזה, אלפרד, היה מלחין ומוזיקאי. רוזה נפטר ב-1946 בלונדון. מדיה וקבצים בנושא ארנולד רוזה בוויקישיתוף ארנולד רוזה, באתר MusicBrainz (באנגלית) ארנולד רוזה, באתר Discogs (באנגלית) ארנולד רוזה, באתר "Find a Grave" (באנגלית)
ההסכם האנגלו-אתיופי (1942)

ההסכם האנגלו-אתיופי של 1942 או הסכם הריבונות האתיופית היה הסכם שבו הוסכם על החזרת ריבונותה של אתיופיה לאחר הכיבוש האיטלקי במהלך מלחמת העולם השנייה. היילה סלאסי השיב את שלטונו בינואר 1942 לאחר חתימת ההסכם בין שתי המדינות. בריטניה שלחה יועצים אזרחים על מנת לעזור לקיסר אתיופיה עם הבעיות האזרחיות שלאחר הכיבוש ולא יועצים צבאיים על מנת שלא יעסוק בחימוש ארצו אלא להפוך אותה למדינה מודרנית. הסכם זה מאשר את ריבונותה של אתיופיה באוגדן ואזור הגבול עם סומלילנד הצרפתית, הסדרת פסי הרכבת בין אדיס אבבה לבין ג'יבוטי והאאד שיישארו תחת שלטון בריטי ופיקוח של הייצוא והייבוא באזורים אלו. שוטרים בריטים החליפו את השוטרים הפרובנצילים של השליטים המקומיים. היו שתי התקוממויות במשך זמן זה, אחד בתיגראי שדוכא על ידי כוח אווירי, ובאזור אוגדן שדוכא בשני קרבות על ידי הצבא האתיופי. באותו הזמן הקיסר היילה סלאסי דרש דרישות טריטוריאליות הוא דרש סיפוח אריתריאה וסומלילנד האיטלקית דרישות אלו שהבריטים לא התייחסו אליהם אך אתיופיה קיבלה את אריתריאה. ולגבי סומלילנד האיטלקית היא תאוחד עם אחותה הבריטית ותיקרא סומליה. ב-19 בדצמבר 1944, הסכם אנגלו-אתיופי חדש נחתם ולבריטים ניתנה את הסמכות לקבוע את המטבע האתיופי. בשנת 1954 השפעות הכיבוש האיטלקי נעלמו כאשר אתיופיה הגיעה מחדש לגבולותיה המקוריים של שנת 1935. ערך זה הוא קצרמר בנושא אמנות והסכמים ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
ארתחששתא הראשון

אַרְתַּחְשַׁשְׂתָּא הראשון (פרסית עתיקה: 𐎠𐎼𐎫𐎧𐏁𐏂,Arta-Xşaça - ארתָאכְָֿשָסאָ "מולך הצדק/האמת". מוכר גם בשמו היווני ארטקסרקסס) היה מלך הממלכה האחמנית בשנים 465 - 424 לפנה"ס. הוא עלה למלוכה לאחר שאביו, המלך חשיארש הראשון, נרצח על ידי אחד מאנשי חצרו - ארטבון. החוקרים מזהים את ארתחששתא הראשון עם מלך פרסי בשם זה הנזכר הן בספר עזרא והן בספר נחמיה, שם מסופר כי התיר את בניית בית המקדש השני ואף תרם לכך כספים. יש פרשנים שסברו שהוא עשה כן מאחר שאמו הייתה אסתר המלכה. מסופר כי השומרונים הלשינו על היהודים כי הם מקימים את חומות ירושלים, והוא ציווה עליהם להפסיק את העבודה. מאחר שחשש כי הדבר יוביל למרד מצד היהודים במטרה ליטול עצמאות מדינית. מקורות עתיקים מזהים אותו עם אחשוורוש של מגילת אסתר - כך למשל תרגום השבעים ויוסף בן מתתיהו. הדבר גם מתיישב עם המסופר בספר עזרא, בנוגע לסכום כסף עצום שנתן ארתחששתא הראשון לעזרא, לשיקום בית המקדש. עם זאת, הפרטים במגילה אינם מספיקים כדי לאפשר זיהוי ודאי של זהותו, ויש הסבורים שאחשוורוש של המגילה הוא דווקא אביו, חשיארש הראשון. רש"י במסכת מגילה מפרש שהוא היה בנם של אחשוורוש ואסתר, וששמו היה דריווש ארתחשסתא. וכך כתוב באסתר רבה (וילנא) פרשה א': "אחשורוש ר' לוי ורבנן, ר' לוי אמר אחשורוש הוא ארתחששתא, ורבנן אמרי אחשורוש שכל מי שזוכרו חושש את ראשו, למה קראו הכתוב ארתחששתא שהיה מרתיח". מדיה וקבצים בנושא ארתחששתא הראשון בוויקישיתוף R. Schmitt, "Artaxerxes I". In Ehsan Yarshater (ed.), Encyclopædia Iranica, ‏vol. 2, Routledge & Kegan Paul. ארתחששתא הראשון, באתר אנציקלופדיה בריטניקה (באנגלית) ארתחששתא הראשון, באתר אנציקלופדיית ההיסטוריה העולמית (באנגלית) מלבי"ם על נחמיה ב':ו:ב ספר עזרא, פרק ז'. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פטיש (פירושונים)

האם התכוונתם ל... פטיש – כלי עבודה פטיש (כלי ירייה) – פטיש (ונוקר) הנדרך טרם היריה פטיש ויתד – כלי כתיבה עתיק פטיש (אנטומיה) – אחת מעצמות השמע באוזן התיכונה פטיש (מושב) – מושב בצפון הנגב חורבת פטיש – מצודה טורקית ממזרח לאופקים נחל פטיש – נחל בארץ ישראל מלאכת מכה בפטיש – אחת מל"ט אבות מלאכה האסורים בשבת פטישי פטישיזם פטישיזם (סקסולוגיה)
אוניקאחה מאלגה

אוניקאחה מאלגה (בספרדית: Unicaja Málaga) הוא מועדון כדורסל ספרדי המייצג את העיר מאלגה מחבל אנדלוסיה אשר בדרום ספרד. נכון לעונת 2016/2017, המועדון מתחרה בליגת העל הספרדית ובליגת האלופות. אולם הבית של המועדון הוא פלאסיו דה דפורטס חוסה מריה מרטין קרפנה המכיל 11,300 מקומות ישיבה. מועדון הכדורסל של מאלגה הוא מהצעירים בכדורסל האירופי. המועדון הוקם בשנת 1988 לאחר איחוד בין צמד הנציגות של העיר וזכה לשם מאלגה S.A.D. לאחר מספר שנים של התאקלמות, החל המועדון לבסס את מעמדו כאחד המובילים בספרד ובאירופה. בעונת 2000/2001 זכתה בגביע קוראץ' ובעונת 2004/2005 זכתה בגביע המלך הספרדי. עונה לאחר מכן, עונת 2005/2006, זכתה הקבוצה לראשונה באליפות בספרד בסדרת הגמר מול טאו ויטוריה. ובעונה שלאחריה (2006/07) השיגה הקבוצה ההעפלה היסטורית לטורניר הפיינל פור האירופי, אותו סיימה במקום השלישי. העפלתה של הקבוצה לפיינל פור הגיעה כהפתעה לאור תצוגתה בחציו הראשון של עונה זו. בעונת 2016/2017 זכתה ביורוקאפ לאחר ניצחון על ולנסיה בסדרת הגמר. שחקני עבר ספרד קרלוס קבסאס ספרד חורחה גרבאחוסה ספרד ברני רודריגס ארצות הברית דניאל סנטיאגו ארצות הברית לואיס בולוק ארצות הברית מרקוס בראון ארצות הברית דייוויד בנואה סלובניה אראזם לורבק ארגנטינה ולטר הרמן ארגנטינהאיטליהמרסלו ניקולה מאמני עבר נודעים: סרביה בוז'ידאר מליקוביץ' איטליהסרג'יו סקריולו ספרד אייטו גארסייה רנסס ספרד: הליגה הספרדית: אליפות (1): 2006 גביע המלך: זכייה (2): 2005, 2023 גביע אנדלוסיה: זכייה (15): 1996, 2001, 2003, 2007, 2008, 2010, 2011, 2012, 2014, 2015, 2016, 2017, 2018, 2020, 2021 אירופה: יורוליג: פיינל פור (1): 2007 (מקום שלישי) גביע קוראץ': זכייה (1): 2001 גמר (1): 2000 יורוקאפ: זכייה (1): 2017 ליגת האלופות בכדורסל: זכייה (1): 2024 מדיה וקבצים בנושא אוניקאחה מאלגה בוויקישיתוף אתר האינטרנט הרשמי של אוניקאחה מאלגה אוניקאחה מאלגה, ברשת החברתית פייסבוק אוניקאחה מאלגה, ברשת החברתית אקס (טוויטר) אוניקאחה מאלגה, ברשת החברתית אינסטגרם פרופיל המועדון ביורוליג סגל הקבוצה באתר הרשמי
פשפשיים

פשפשיים (שם מדעי: Cimicidae) היא משפחת חרקים מסדרת פשפשאים. בני משפחה זו פעילים בלילות וניזונים מדמם של בעלי דם חם ובפרט גם בני האדם. פשפשים אלו אינם ידועים כמעבירי מחלות, ועקיצתם איננה כואבת אך יוצרת אזור אדום ומגורה. הגירוי חולף לאחר כמה ימים. בישראל ידועים כמה מינים ממשפחה זו כגון: פשפש מיטה Cimex lectularius פשפש העטלפון Cacodmus vicinus Cacodmus aridus מדיה וקבצים בנושא פשפשיים בוויקישיתוף פשפשיים, באתר ITIS (באנגלית) פשפשיים, באתר NCBI (באנגלית) פשפשיים, באתר האנציקלופדיה של החיים (באנגלית) פשפשיים, באתר GBIF (באנגלית) פשפשיים, באתר אנציקלופדיה בריטניקה (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
מפרץ ג'קסון

המונח "מפרץ סידני" מפנה לכאן. אם הכוונה למשמעות אחרת, ראו מפרצון סידני. מפרץ ג'קסון הוא מפרץ באוסטרליה, המכיל את מפרץ סידני. הוא ידוע בשל יופיו, ובייחוד כמיקומם של בית האופרה של סידני וגשר נמל סידני. האזור סביב מפרץ ג'קסון היה מיושב בתקופת עידן התגליות והקולוניאליזם על ידי ארבעה שבטי אבוריג'ינים עיקריים. המפרץ התגלה לראשונה לאירופאים בשנת 1770, על ידי חוקר הארצות הנודע, קפטן ג'יימס קוק, על אף שהוא לא נכנס לתוכו. קוק אמר כי "נראה שיש מעגן טוב" במפרץ, וקרא לו על שם סיר ג'ורג' ג'קסון, שהיה השופט המלכותי של הצי באותה תקופה. קפטן ארתור פיליפ ייסד את המושבה הראשונה באוסטרליה במפרץ ג'קסון ב-1788, שנהפכה מאוחר יותר לעיר סידני. במכתב הראשון ששיגר מהמושבה לאנגליה כתב פיליפ: "היה לנו סיפוק במציאתו של הנמל הטוב בעולם, בו אלפי משטים יכולים לנוע בביטחון המושלם ביותר...". מפרץ ג'קסון הוא עמק נהר שהתייבש. אורכו הוא 19 ק"מ, ושטחו עומד על 55 קמ"ר. נפחו הוא 562,000 מגה ליטר, והיקפו הוא 317 ק"מ. בתוך מפרץ ג'קסון שוכנות שלוש לשונות ים בעלי כניסה אחת משותפת- המפרץ הצפוני, המפרץ המרכזי ומפרץ סידני, שמהווה למעשה את המפרץ הדרומי מבין השלושה. הקטן מבין השלושה הוא המפרץ הצפוני, ואינו חודר לתוך היבשת, בניגוד לשני המפרצים האחרים. המפרץ המרכזי נמתח לכיוון צפון-מערב, ואילו השלוחה הארוכה ביותר היא מפרץ סידני, שחודרת מערבה ליבשת עד לנהרות המזינים אותה- הפראמטה וליין קוב. גשר נמל סידני נמתח מעל למפרץ ג'קסון, ומנהרה עוברת מתחת למפרץ, בסמוך לגשר. בנוסף לגשר השוכן במפרץ מתוכנן לקום אף גשר שלישי במקום, עליו יבנו פסי רכבת. מפרץ סידני שוקק חיים. המפרצים בגדה הדרומית גדולים ומעוגלים, ושם ממוקם מרכז העסקים של סידני. לעומת זאת, המפרצים בגדה הצפונית קטנים בדרך כלל, ואזור זה משמש בעיקר למגורים. ישנם מספר איים במפרץ ג'קסון, כאשר חלקם חוברו במרוצת השנים לחוף. בשל חשיבותו הרבה של מפרץ סידני באוסטרליה, הוא משמש כיחידת מידה לנפח של גופי מים. למשל, על האגם המלאכותי השני בגודלו באוסטרליה, אגם ארגייל נאמר כי גודלו הוא פי 18 ממפרץ סידני, וכך נהוג לתאר את רוב גופי המים ביבשת. סידני מדיה וקבצים בנושא מפרץ ג'קסון בוויקישיתוף הפדרציה של מפרץ סידני בממשלת אוסטרליה מפרץ ג'קסון, באתר אנציקלופדיה בריטניקה (באנגלית)
ואראס

ואראס (בספרדית: Huaraz, נהגה לעיתים בטעות על ידי ישראלים כהוואראז) היא עיר בפרו. אוכלוסייתה מונה כ-100,000 נפש, והיא בירתם של פרובינציית ואראס ושל מחוז אנקאש. העיר, אשר ממוקמת בהרי האנדים, למרגלות רכס הקורדיירה בלאנקה, מושכת מטיילים רבים שיוצאים ממנה ל"טרקים" בהרים. העיר ממוקמת במרכז פרו, כ-420 קילומטרים מצפון לעיר הבירה לימה (7–8 שעות נסיעה). גובהה של העיר הוא 3052 מטרים מעל פני הים. העיר ממוקמת בעמק Callejón de Huaylas, הידוע כעמק מפותח מבחינה חקלאית, למרגלות "הרכס הלבן" (Cordillera Blanca). בשנת 1538, העניק פרנסיסקו פיסארו את הזכות הרשמית לגבות את המיסים בעיר לקונקיסטאדור סבסטיאן דה טורס. בשנת 1574 ייסד אלונסו דה סנטויו את הכפר – שבמרוצת השנים הפך לעיר. ב-31 במאי 1970 התחוללה בעיר רעידת אדמה, בעקבותיה נהרגו כ-10,000 איש ונהרס חלק גדול מהעיר. העיר יונגאי הסמוכה נקברה כולה, ובה נהרגו יותר מ-30,000 איש. העיר מהווה מרכז יציאה לטרקים ולפעילויות שונות בסביבותיה, ולכן מגיעים אליה מטיילים רבים. הפארק הלאומי וסקראן (Huascarán), אשר נמצא בסמוך לעיר, הוא יעד מועדף לתיירים ולטיילים. בין הטרקים הידועים ליד העיר ניתן למנות את טרק הוואיוואש (Huayhuash) הפופולרי, אשר אורך כ-7–10 ימים ברכס הוואיוואש, טרק הסנטה קרוז, האורך כ-4 ימים. קיימים גם מסלולי טיול קצרים יותר סביב העיר, כגון הטרק ללגונה 69. מהעיר ניתן לצאת גם לפעילויות אתגריות כגון סנפלינג, טיפוס קרח ועוד. מסלולי הטיול מאופיינים בהרים גבוהים ומושלגים (לעיתים מעל 5000 מטרים מעל פני הים), בנחלים ונהרות, בלגונות ובצמחייה מגוונת. מדיה וקבצים בנושא ואראס בוויקישיתוף אתר האינטרנט הרשמי של ואראס ואראס, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של פרו ובנושא יישובים באמריקה הדרומית. אתם מוזמנים לתרום לוויקיפדיה ולהרחיב אותו.